Okresná prokuratúra Michalovce 
Nám. Slobody 3, 071 01 Michalovce 1 	

Sp. zn. : Pv 1119/11/8807	Michalovce, 6.5.2013
EEČ : 2-66-87-2013

U Z N E S E N I E

Trestná vec:	obvinený XXXXX  
Prečin:	krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Michalovce
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Michalovce zo dňa 19.3.2012, spisová značka Pv 1119/11/8807, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Obvinený v dobe od dňa 02.05.2011 do dňa 24.10.2011 v odbernom mieste v obci Sliepkovce č. 2, okr. Michalovce neoprávnene odoberal elektrickú energiu tým spôsobom, že potom, čo za doskou elektromerového rozvádzača prerušil nulový vodič zo svorkovnice, ktorý viedol cez stenu do vnútra rodinného domu, odpojil nulový vodič, v dôsledku čoho elektromer nezaznamenával spotrebovanú elektrickú energiu, čím tak pre poškodenú spoločnosť XXXXX XXXXX podľa odborného vyjadrenia č. 113/2011 znalca z odboru elektrotechniky XXXXX spôsobil škodu vo výške 110,52 €.

Uznesením prokurátora Okresnej prokuratúry Michalovce zo dňa 19.3.2012, spisová značka Pv 1119/11/8807, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Vyššie uvedeným uznesením prokurátora Okresnej prokuratúry Michalovce bolo podľa § 216 ods. 1 Tr. poriadku, podmienečne zastavené trestné stíhanie proti obvinenému XXXXX pre prečin krádeže podľa § 212 ods. 2 písm. e) Tr. zákona na skutkovom základe uvedenom vo výroku citovaného uznesenia. 

Obvinenému bola stanovená skúšobná doba v trvaní 12 mesiacov. Uznesenie o podmienečnom zastavení trestného stíhania nadobudlo právoplatnosť dňa 27. 03. 2012.

Zo správ z Obvodného úradu, Odboru všeobecnej vnútornej správy Michalovce, Obvodného oddelenia PZ Michalovce, obce Sliepkovce, lustráciou na tunajšej prokuratúre, ako aj z odpisu registra trestov bolo zistené, že obvinený počas skúšobnej doby riadne vyhovel podmienkam stanoveným v ustanovení § 217 ods. 1 Tr. poriadku, preto bolo potrebné rozhodnúť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Tomáš Župík
prokurátor